**Утвърждавам!**

**Мара Георгиева**

**Директор**

**ГОДИШНА УЧИЛИЩНА ПРОГРАМА**

**ЗА**

**ЦЕЛОДНЕВНА ОРГАНИЗАЦИЯ НА УЧЕБНИЯ ДЕН**

**УЧЕБНА 2023/2024 ГОДИНА**

**I.ОБЩИ ПОЛОЖЕНИЯ**

 1. **Нормативно основание**

Училищната програма за целодневна организация на учебния ден е разработена съгласно Закона за предучилищно и училищно образование, Наредбата за организация на дейностите в училищното образование, Държавния образователен стандарт за физическата среда и информационното и библиотечното осигуряване на детските градини, училищата и центровете за личностно развитие и Държавния образователен стандарт за финансиране на институциите.

Редът, условията и начинът на сформирането и организирането на групите за ЦОУД в ОУ „Пейо Яворов“ – гр. Бургас, се осъществява съгласно Закона за предучилищно и училищно образование, Наредбата за организация на дейностите в училищното образование, Държавния образователен стандарт за физическата среда и информационното и библиотечното осигуряване на детските градини, училищата и центровете за личностно развитие и Държавния образователен стандарт за финансиране на институциите.

1. **Цел на програмата**

Да се регламентират условията  и реда за провеждане на целодневната организация на учебния ден за учениците от І до IV клас в ОУ „Пейо Яворов“ – гр. Бургас, в присъствена форма или е-среда, с оглед подобряване качеството на образователно – възпитателния процес и повишаване степента на знания и компетентности у учениците.

1. **Задачи**

3.1. Организиране и провеждане на отдиха и физическата активност на учениците за създаване на здравословни навици и осъществяване на преход към самоподготовката. Дейностите по отдих и физическа активност се организират в помещения, различни от тези за дейностите по самоподготовка.

* организиране и провеждане на отдиха и физическата активност на учениците за създаване на здравословни навици и осъществяване на преход към самоподготовката;
* организиране на обедното хранене на учениците;

3.2. Правилното и трайно усвояване на учебния материал при самоподготовката чрез:

* ситуации за осмисляне на изучаваното съдържание по време на учебния час;
* усвояване на начини и методи за рационално учене;
* подготовка на домашни, проектни задания и/или задачи;
* изпълнение на допълнителни задачи и упражнения, във връзка с общообразователните учебни предмети от седмичното разписание, поставени от учителя на групата;
* формиране на умения за самостоятелно учене;

Консултациите по ал. 1, т. 7 се провеждат независимо от консултациите по чл. 178, ал. 1, т. 5 от ЗПУО.

Учителят на групата се консултира с класния ръководител и съвместно определят съдържанието на самоподготовката.

3.3. Създаване на условия за творческо развитие и осмисляне на свободното време на учениците в часовете за занимания по интереси.

* Заниманията по интереси се организират в зависимост от желанието на учениците, техните възрастови особености и възможностите на училището и могат да не са свързани с учебните предмети по училищния учебен план.

3.4. Подпомагане социализацията на учениците: изграждане на умения за общуване, решаване на конфликти и социално приемливо поведение.

3.5. Уважение към личността и индивидуалните различия на децата – стил на възприемане и учене, темп на работа, потребности и интереси.

3.6. Осигуряване на обща подкрепа за личностно развитие на учениците в училището, която е насочена към всички  ученици в класа, гарантиране участието и изявата им в образователния процес и в дейността на училището.

3.7. Увеличаване на броя на учениците, обхванати в целодневната организация на учебния процес.

3.8. Подобряване на материалната база с цел осигуряване на подходяща образователна среда за провеждане на целодневна организация на учебния процес за учениците от І до IV клас.

**II. ИЗИСКВАНИЯ**

**1. Организация на дейностите при целодневна организация на учебния ден (ЦОУД)**

1.1. В ОУ „Пейо Яворов“ – гр. Бургас, след съгласуване с финансиращия орган при наличие на необходимите санитарно – хигиенни условия и по желание на родителите, за учениците от І до IV клас се осъществява целодневна организация на учебния ден.

1.2. Като част от училищното обучение, целодневната организация на учебния ден се осъществява в учебни години, учебни срокове, учебни седмици, учебни дни, учебни часове съгласно разпоредбите на Наредбата за организация на дейностите в училищното образование  чл.3 т.1, чл.4 т.1 и т.2 и чл.5.

1.3. При целодневна организация, съгласно чл.6 от Наредба за организация на дейностите в училищното образование, задължителните учебни часове се съчетават с форми на самоподготовка, занимания по интереси, организиран отдих и физическа активност.

1.4. Часовете по задължителните учебни предмети се провеждат в самостоятелен блок до обяд, а часовете за самоподготовка – след обяд.

1.5.График на часовете при целодневна организация на учебния ден /ЦОУД/

|  |  |  |  |  |
| --- | --- | --- | --- | --- |
| Час | I клас |  II клас | III клас | IV клас |
| Организиран отдих и физическа активност | 12:25–13:00 | 12:00–12:35 | 13:00 – 13:40 | 12:40–13:20 |
| Организиран отдих и физическа активност | 13:00–13:35 | 12:35–13:10 | 13:40 – 14:20 | 13:20–14:00 |
| Сапоподготовка | 13:35–14:10 | 13:10–13:45 | 14:20 – 15:00 | 14:00–14:40 |
| Междучасие | 14:10–14:20 | 13:45–13:55 | 15:00 – 15:10 | 14:40–14:50 |
| Сапоподготовка | 14:20–14:55 | 13:55–14:30 | 15:10 – 15:50 | 14:50–15:30 |
| Голямо междучасие | 14:55–15:15 | 14:30–14:50 | 15:50 – 16:10 | 15:30–15:50 |
| Занимания по интереси | 15:15–15:50 | 14:50–15:25 | 16:10 – 16:50  | 15:50–16:30 |
| Междучасие | 15:50–16:00 | 15:25–15:35 |  | 16:30–16:40 |
| Занимания по интереси | 16:00–16:35 | 15:35–16:10 | 16:50 – 17:30 | 16:40–17:20 |

1.5. Брой на групите за ЦОУД  и брой на учениците в тях:

* Броят на групите за целодневна организация на учебния ден и броят на учениците в тях се определя съгласно чл.100 т.1 от Закона за предучилищно и училищно образование за определяне на паралелките, групите и броя на учениците в тях, съгласно ДОС за финансиране на институциите и съобразно броя на подадените заявления от родителите до 01 септември.
* Нормативи за броя на учениците в групите за целодневна организация на учебния ден:

-  минимален норматив – 16 ученици;

-  максимален норматив – 25 ученици.

* Броят на групите и броят на учениците в тях се определя в началото на учебната година, като се раздели броят на учениците на норматива за максимален брой и се формират самостоятелни или сборни групи.
* Нова група се образува при остатък 16 и повече ученици.
* При определяне броя на групите нормативът за максимален брой може да бъде завишен, но не с повече от 10 %.
* При недостатъчен брой ученици за образуване на групи при спазване на норматива за максимален брой, две групи се формират при минимален брой 16 ученици във всяка от тях.
* ПИГ се разформироват по време на учебните занятия, когато броят на учениците се намали под норматива за минимален брой.

1.6. Записване и отписване на учениците в групите за ЦОУД:

* Записването на учениците в групите става въз основа на заявления, подадени от родителите/ настойниците/ на учениците.
* Броят на записаните ученици се коригира своевременно при записване или отписване.
* Записването се извършва в началото на учебната година или при преместване на ученик от друго училище.
* Отписването се извършва при преместване на ученици от училището, или при заявено желание от родителя с подадено заявление и разрешение на Директора на училището.

1.7. Отсъствия:

* При отсъствие на ученик от часовете, учителят поставя отсъствие в дневника на групата.
* За определяне на уважителните причини за отсъствие се прилага Наредбата за приобщаващо образование:

Ученикът може да отсъства от училище по уважителни причини в следните случаи:

* по медицински причини – при представяне на медицински документ и след писмено потвърждение от родителя/ представителя на детето/, лицето, което полага грижи за детето;
* Ученици от ЦОУД, които участват в организирани дейности в клубове, школи, курсове и други, могат да бъдат освобождавани от заниманията в училище след 16: 00 ч, след подаване на заявление от родителя/ настойника/ и служебна бележка от клуба, школата, курс и др., който посещава ученикът
* до 3 дни в една учебна година със заявление до класния ръководител
* до 7 дни в една учебна година със заявление до директора на училището от родителя/ настойника.
* Когато ученикът отсъства от училище един учебен ден и отсъствието не е по някоя от уважителните причини, класният ръководител е длъжен да уведоми родителя, представителя на детето или лицето, което полага грижи за детето с писмо, по имейл или в телефонен разговор и да обсъди с него възможностите за отстраняване на причините за отсъствията.
* В случай че родителят, представителят на детето или лицето, което полага грижи за детето, ще отсъства от настоящия си адрес за срок, по-голям от един месец, той уведомява писмено директора на училището, като посочва лице, което ще контактува с училището за времето на отсъствието му по всички въпроси, свързани с училищното образование, с изключение на отписването на ученика от училището или промяната на формата на обучение на ученика.
1. **График (седмично разписание) на часовете при целодневна организация на учебния ден (ЦОУД)**

2.1. Седмичното разписание на учебните занятия се съобразява с психо-физическите особености и възможностите на учениците и се утвърждава от Директора не по – късно от 3 дни преди започване на всеки учебен срок.

2.2. Часовете при целодневна организация на учебния ден (ЦОУД) са с продължителността на учебни часове в съответствие с чл.7 т.1 от Наредбата за организация на дейностите в училищното образование и се провеждат присъствено или дистанционно в e-среда, както следва:

Присъствена форма на обучение:

- в група ЦОУД І и ІІ клас – тридесет и пет минути;

- в група ЦОУД ІІІ и ІV клас – четиридесет минути;

При обучение в електронна среда продължителността на часовете за учениците от начален етап е двадесет минути, съгласно чл. 7 ал. 6 и 7 от Наредбата за изменение и допълнение на Наредба № 10 от 2020 г.

 2.3. Времето, определено за междучасия, не се включва в продължителността на часовете за организиран отдих и физическа активност.

2.4. В следобедните учебни часове са включени следните режимни моменти:

* **Организиран отдих и физическа активност** – 2 учебни часа
* **Самоподготовка** – 2 учебни часа
* **Занимания по интереси** – 2 учебни часа

2.5. Разпределение на часовете на групите за ЦОУД:

Съобразно насоките за работа в системата на училищното образование и Правилника за вътрешния ред на ОУ „Пейо Яворов“, в условията на епидемична обстановка, обучението преминава в е-среда. Продължителността на часовете и междучасията е следното:

І – ІV клас

* продължителност на учебен час 20 минути
* малко междучасие – 20 минути
* голямо междучасие – 30 минути

По време на обучение в е-среда групите за ЦОУД работят в програмата MS Teams, в реално време. Учителите използват образователни платформи – Open Board, White Board, Power Point, “Уча се“, ITI Learning и др. Обратната връзка относно извършената самоподготовка става чрез изпращане на снимки от домашната работа към учителя и чрез решаване на тестове по различни предмети в програмата Forms.

1. **Норми на преподавателска работа**

3.1.Нормата за преподавателска работа на учителите в ЦОУД  е 30 /тридесет/ астрономически часа.

3.2.В рамките на нормата за **преподавателска работа** лицата, заемащи учителски длъжности в  ЦОУД, провеждат дейности в групите, свързани с/ със:

* самоподготовката на учениците, която включва:

- планиране и организиране на образователно-възпитателния процес в часовете по самоподготовка на учениците;

- подпомагане процеса на самоподготовка на учениците;

- избор и прилагане на подходящи и ефективни методи, средства и материали при организирането и провеждането на самоподготовката на учениците;

- обмяна на информация за преподадения учебен материал и уеднаквяване педагогическите изисквания с класния ръководител.

* организиран отдих и физическа активност на учениците, който включва:

- организиране на обедното хранене на учениците;

- организиране на отдиха и физическата активност на учениците;

- наблюдение и оценка на различните поведенчески ситуации;

- провеждане на релаксиращи беседи и разговори с учениците по въпроси и тревоги, възникнали затруднения, споделяне на проблем, възникнал конфликт и др., за успокояване на емоциите и преход към самоподготовката им.

* Заниманията по интереси по чл. 13, т. 2 и чл. 15, т. 3 от Наредбата за приобщаващо образование включват:

-  дейности за стимулиране развитието на личностни качества, социални и творчески умения и изяви на способностите в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство;

- изяви, свързани с образователни, творчески, възпитателни, спортни и спортнотуристически дейности по проекти, програми и други на общинско, областно, национално и международно равнище;

-   обучение по учебни предмети и модули, както и участие в дейности, чрез които се придобива допълнителна подготовка от учениците, определена в съответствие с чл. 5, ал. 3 от ЗПУО.

* Съгласно Чл.18.от Наредбата за приобщаващо образование Заниманията по интереси може да се провеждат чрез различни организационни педагогически форми - клуб, състав, ансамбъл, секция, отбор др.
* Консултации с ученици:

- насочване и съдействане за провеждане на индивидуални и групови консултации на учениците с учители специалисти;

- използване на консултациите като метод за указание, предупреждение, упътване, подпомагане, научно ръководство в процеса на работа, с оглед засилване на самостоятелността на учениците.

* Диагностициране и насърчаване на постиженията на учениците - прилагане на различни форми и техники за установяване на равнищата на знания и умения с цел ефективно провеждане самоподготовката на учениците.
* Индивидуална работа с напреднали и изоставащи ученици.
* Търсене и прилагане на иновативни техники и методична работа.
* Формиране на социални умения у учениците.
* Дейности по опазване здравето и живота на учениците.

3.3. Извън основните дейности, определени в Наредбата, в рамките на 8- часовия работен ден учителите в ЦОУД изпълняват и **допълнителни дейности**:

* подготвителна работа за часовете по самоподготовка - осигуряване на необходимите материали за часовете по самоподготовка - тестове, задачи, пособия, материали, информационни справки, дидактическа и учебна литература и др; включително и консултации с учители;
* подготовка на литература, материали, пособия и инструментариум за провеждане на часовете за занимания по интереси;
* попълване  на училищна документация;
* участие в провеждането на педагогически съвети, работни групи, оперативки и др.;
* осъществяване на връзка и взаимодействие с родителите, настойниците или попечителите, включително участие в родителски срещи и заседания на Училищното настоятелство;
* планиране, организиране и провеждане на квалификационно-методическа дейност в училище, свързана с възпитателно - образователния процес извън задължителните учебни часове;
* участие в организирани квалификационни дейности и програми за повишаване на квалификацията;
* оказване на методическа помощ  и консултации на новопостъпилите учители в група за ЦОУД;
* координиране обмяната на добри практики между учителите;
* участие в дейности по разработване на проекти по програми и/или дейности по реализирането им;
* участие в организирането и провеждането на подходящи училищни дейности за популяризиране на целодневната организация на учебния ден, ефективните практики, предизвикателствата и др.
1. **Изисквания към дейностите, извършвани в групите за ЦОУД.**

4.1. Организиран отдих и физическа активност.

* Чрез тези часове се цели разтоваране на учениците от умственото напрежение и осъществяване на плавен преход към дейностите по самоподготовка.
* Провеждат се в училищния стол, класните стаи и в определените зони за всяка група на спортните площадки.

4.2. Самоподготовка

Основните цели на тези часове са:

* да допринасят за правилното и трайно усвояване на учебния материал;
* да съдействат за формиране на навици за самостоятелно учене с разбиране;
* да се стимулира любознателността и стремежа към знание;
* усъвършенстване на уменията за общуване и толерантност.

При провеждането на часовете по самоподготовка се спазват следните дидактически изисквания:

* преглед на преподадения учебен материал и необходимите понятия;
* учене по едно и също време при строго спазване на моменти за почивка;
* степенуване по трудност на учебните предмети, включени в самоподготовката;
* усвояване и затвърдяване на учебното съдържание с разбиране;
* стремеж към самостоятелно преодоляване на трудности и предизвикателства;
* старателно и коректно написване на домашните работи и трайно усвояване на учебното съдържание.

Самоподготовката е основен момент в целодневното обучение, като акцентът се поставя не върху повторение на преподаването, а в създаване на спокойна среда за работа на учениците и засилване на уменията и увереността им за самостоятелна работа. За да се постигне това, е необходимо да се спазват следните основни моменти:

* да не се избързва с помощта;
* да се помага само толкова, колкото е нужно, за да се насочи ученикът към по-нататъшна самостоятелна работа;
* помощта трябва да стимулира активността на ученика и да е съобразена с неговите индивидуални качества.
* За часовете по самоподготовка, в зависимост от потребностите на учениците, се осигуряват консултации.

4.3.Занимания по интереси.

Имат за **цел** чрез разнообразен набор от достъпни и забавни дейности:

* да предотвратят преумората ;
* да развиват и обогатяват детското мислене;
* да допринесат за придобиване на полезни и нови знания или за интерпретиране и прилагане в практиката на вече получени и затвърдени знания;
* да мотивират ученици и родители за включване в целодневната организация на учебния ден.

Заниманията по интереси се планират съобразно проучване интересите на учениците и възможностите на училището. Те могат да включват:

* дидактични игри;
* спортни игри;
* запознаване с различни и достъпно обяснени български обичаи, традиции и празници;
* четене на допълнителна литература и самостоятелно общуване с книгата;
* слушане на музикални произведения;
* игри по избор на учениците (домино, шах, лего игри и други);
* изготвяне на подходяща украса за празниците;
* лично творчество.
1. **Изисквания към учителите за работа в групите при ЦОУД**

5.1.При провеждане на дейностите учителите опазват здравето и живота на учениците и  съблюдават спазването на здравно –хигиенните норми и изисквания.

5.2.Учителите осъществяват непрекъснат контрол над учениците.

5.3.Учителят трябва да се осведомява преди и в началото на самоподготовката за изявите на учениците и получените оценки по отделните предмети, както и за образователните дефицити по отделните предмети.

5.4.С оглед повишаване ефективността на самоподготовката, учителят в групата поддържа добра комуникация с класните ръководители, непрекъснат обмен на информация и еднакви педагогически изисквания.

5.5.Учителите в групите за ЦОУД осъществяват комуникация с родителите и ги информират за индивидуалното развитие и напредъка на учениците.

5.6.При провеждане на занятията, с оглед повишаване на качеството на обучението учителите:

- използват педагогически методи и подходи, съобразени със спецификата на групата и развитието на учениците, които да подпомогнат успеваемостта им;

- създават организация, която включва прилагане на иновативни педагогически методи, индивидуален подход, работа в екипи, упражнения, свързани с развиване на логическото мислене на учениците, на паметта и въображението;

- извършват вътрешно оценяване на самоподготовката на учениците и техния напредък;

- участват в квалификационни форми, допринасящи за ефективността на работата.

5.7.За да осъществяват ефективно дейностите при целодневното обучение, учителите трябва да притежават необходимите компетентности, познания и умения:

- да организират, направляват и контролират ефективно възпитателно-образователния процес;

- да създават позитивна възпитателна и учебна среда;

- да насърчават, подпомагат и мотивират учениците за самостоятелна работа.

1. Административни изисквания към Годишната училищна програма за целодневна организация на учебния ден:

Дейностите по целодневната организация на образователно-възпитателния ден се вписват в следната училищна документация:

* Списък-образец 1;
* Годишния план за дейността на училището;
* Книгата с протоколи от заседания на Педагогическия съвет;
* Електронен дневник на групата за ЦОУД.
* Одобрява се от директора на училището в срок до 15 септември на всяка календарна година.
* Разглежда се и се приема с решение на Педагогическия съвет.
* Отворена е за допълнения, подобрения и изменения.

**III. Очаквани резултати:**

1. Повишаване качеството на образователно-възпитателния процес и повишаване степента на знания и компетентности у учениците.
2. Развитие на творческите способности на учениците и участието им в различни училищни, регионални и национални състезания, конкурси, изложби и др. изяви.
3. Формиране у учениците, обхванати в групите за ЦОУД, на умения за осмисляне на свободното време и повишаване нивото на тяхната социализация, както и възпитание в толерантност, сътрудничество и стремеж към успех.
4. Засилване интереса от страна на ученици и родители към целодневната организация на учебния ден.
5. Подобряване на четивната техника и развиване на уменията за извличане на информация от текста.